钦定古今图书集成/明伦汇编/官常典/第105卷 > 《皇子表序》辽史
## 钦定古今图书集成/明伦汇编/官常典/第105卷 > 《皇子表序》辽史

帝官，天下王者家焉。至于亲九族，敬五宗，其揆一也。
三代以上，封建久长，故吴、鲁、燕、蔡、卫、晋、郑。太史迁既
著《世家》，又列年表，不厌其详。自汉以降，封建实亡，犹
有其名，长世者登《世家》，自绝者置列传，然王子侯犹
可以年表也。班固以为文无实，并诸侯削年而表世，
君子韪之。自魏以降，不帝不世，王侯身徙数封，朝不
谋夕，于是列而传之，功不足以垂法，罪不足以著戒，
碌碌然抑又甚焉。今摘其功罪杰然者列诸传，叙亲
亲之恩，敬长之义，而无他可书者，略表见之。《为皇子
表》